Méthodisme

Lé Méthodisme est eune églyise Chrêtchienne tchi siet les prîncipes dé l'Anglyican John Wesley (1703-1791). Nou l'appelle étout Wesleyennisme.

En prêchant, John Wesley ravigotit la fouai populaithe dans l'Églyise d'Angliétèrre - mais des difféthences auve les autorités d'l'églyise êtablyie m'nîtent à eune s'pathâtion auprès la mort d'Wesley.

Ès Îles Britanniques, les Méthodistes n'ont pon d'êvêques, mais y'a d's êvêques dans l'églyise Méthodiste en Améthique du Nord.

Category:Chrêtchiannisme